આંતરરાષ્ટ્રીય બજારોમાં પ્રવર્તતી કમજોરીને કારણે સ્થાનિક બજારોમાંય નબળો પ્રારંભ થયો હતો. મેટલ, ઓઇલ એન્ડ ગેસ તથા કન્ઝ્યુમર ડ્યુરેબલ્સ શેરોમાં વેચવાલી વધતાં બજાર લથડ્યું. સેન્સેક્સે 18000 પોઇન્ટની સપાટી ગુમાવી નહોતી, જ્યારે નિફ્ટી એક તબક્કે 5500ની નીચે ચાલ્યો ગયો હતો. બપોરે યુરોપના બજારોમાં પણ નબળો પ્રારંભ થતા બજારના મુડમાં સુધારો થયો નહીં અને બન્ને બજારો દિવસની નીચલી સપાટીએ પહોંચી ગયા હતા. આખરી બે કલાક દરમિયાન શેરોમાં નીચા મથાળે લેવાલીનો પ્રારંભ થયો અને બન્ને ઇન્ડેક્સ રિકવર થયા.